**21.§**

**Par Taurupes administratīvās komisijas priekšsēdētājas apstiprināšanu**

Iepazīstoties ar Ritas Vitenbergas 03.12.2014. iesniegumu, izskatot sagatavoto lēmumprojektu, noklausoties Taurupes pagasta pārvaldes vadītāja Jāņa Stafecka ziņojumu un pamatojoties uz Ogres novada domes 01.07.2009. saistošo noteikumu Nr.1/2009 “Ogres novada pašvaldības nolikums” 26.5. punktu, Ogres novada domes 2009. gada 15. oktobra sēdes protokolu Nr.6, 3.§ “Par Madlienas, Suntažu un Taurupes administratīvo komisiju izveidošanu, komisiju nolikumu apstiprināšanu un amatu savienošanu” un likuma “Par interešu konflikta novēršanu valsts un amatpersonu darbībā” 4. panta pirmās daļas 16. punktu, 7. panta piektās daļas 4. punktu un sestās daļas 3. punktu,

**balsojot: PAR –** 15 balsis (E.Bartkevičs, A.Ceplītis, E.Dzelzītis, V.Gaile, E.Helmanis, R.Javoišs, S.Kirhnere, J.Laizāns, M.Legzdiņš, A.Mangulis, Dz.Mozule, V.Pūķe, M.Siliņš, L.Strelkova, I.Tamane), **PRET** – nav, **ATTURAS** – nav,

Ogres novada dome **NOLEMJ:**

1. Par Taurupes administratīvās komisijas priekšsēdētāju apstiprināt **Ritu Vitenbergu**.
2. Atļaut savienot **Ritai Vitenbergai** Ogres novada sociālā dienesta Taurupes sociālā centra sociālā darbinieka amatu ar Taurupes administratīvās komisijas priekšsēdētājas amatu.
3. Kontroli par lēmuma izpildi uzdot pašvaldības izpilddirektoram.

*Lēmums stājas spēkā ar 19.12.2014.*